
A tejelő szarvasmarhák hasznos élettartamának üzemgazdasági vizsgálata

A nagyüzemi tartási körülmények között azonban a tejelő tehenek várható élettartama ugyanakkor drasztikusan lecsökkent. A 2-3 laktáció utána tehenek döntő többsége már nincs termelésben, tehát a harmadik ellést követő laktációt már nem teljesíti a tehén.
A célkitűzés is ennek megfelelően történt, amelyet az alábbiakban foglaltam össze:
• megvizsgálni a hazai nagyüzemi gyakorlatban a tejelő tehenek hasznos élettartamát és összevetni az elméleti adatokat a kapott eredményeimmel.
A megfogalmazott kutatási célból kiindulva, támaszkodva a szakirodalomra, illetve empirikus tapasztalatokra a következő hipotéziseket fogalmaztam meg a dolgozatomban:
• H1: A hazai nagyüzemi gyakorlatban a tejelő tehenek nem képesek termelésükben azt a klasszikus ívet mutatni, amelyeket a fajta egyébként kísérleti körülmények között hozni képes.
• H2: A hosszú hasznos élettartammal kapcsolatos költségek közül az állománycsere képezi a legnagyobb tételt.
A kutatás ezen részében nyolc gyakorlatban működő, nagyüzemi telep laktációs adatai elemeztem STATISTA szoftverrel. A nyolc telep adatait öt évre visszamenően gyűjtöttük ki a RISKA telepirányítási rendszerből, így összességében 22 507 laktáció adatait tudtam összevetni. A vizsgálati eredmények nem tudták statisztikailag egyértelműen bizonyítani, hogy a laktációs termelései eredmények közötti különbségeket. De Vries (2020) egy egyszerű gazdasági modellben határozta meg az optimális élettartamot meghatározó tényezőket: az állománycsere költségét, a tehén érettségének hiányából eredő termeléskiesést, a tehén elöregedéséből származó veszteségeket, kisebb volumenű állatértékesítést, valamint a genetikai előrehaladás lelassulásából származtatott veszteséget. A költségek összesítése után a 6. laktáció adta a legalacsonyabb értéket, vagyis gazdaságilag eddig lenne érdemes a tehenet termelésben tartani figyelembe véve a genetikai lehetőségeit.
A H1 hipotézisem igazolást nyert, mert az adatok alapján a 2. – 3. laktációban érik termelésük csúcsát a tehenek, utána a nagyüzemi tartás jelentette stressz miatt teljesítményük jelentősen visszaesik, döntően meg sem érik az 4. -5. laktációt.
A H2 hipotézis is igazolást nyert, hiszen az összes költség közül a 7. táblázat adatai alapján ez jelenti a legnagyobb tételt. 



